Document ID: /roh_data/filtered/fineweb-2-filterrobots_roh.jsonl.gz/39012

Amt für Migration und Zivilrecht
Uffizi da migraziun e da dretg civil
Ufficio della migrazione e del diritto civile
En il chantun Grischun è vegnì deliberà da la regenza ils 20 da matg 2009 in concept per promover l'integraziun da fugitivas e da fugitivs renconuschids sco er da persunas admessas provisoricamain.
Quest concept metta las directivas per fixar e per finanziar emprimas mesiras en il rom dal process d'integraziun che ston vegnir iniziadas immediatamain suenter la renconuschientscha sco fugitiva u sco fugitiv u suenter l'admissiun provisorica. Ils princips ils pli impurtants da questa promoziun da l'integraziun ch'è specifica per la gruppa prendida en mira èn:
Las purschidas d'integraziun vegnan concepidas tenor il princip "promover e pretender" e duain – sche pussaivel – avair lieu entaifer las structuras regularas existentas, sco la scola, la furmaziun professiunala ed il martgà da lavur. Nua che las purschidas regularas n'adempleschan betg ils basegns specifics da la gruppa en mira, vegnan realisadas mesiras specificas. Las mesiras d'integraziun vegnan evaluadas regularmain dal post da coordinaziun, sch'ellas èn opportunas e sch'ellas adempleschan las finamiras, ed il success d'emprender vegn controllà regularmain en moda individuala.
Ulteriuras informaziuns pudais Vus consultar sin la pagina d'internet dal Post spezialisà per l’integraziun: www.integration.ch